วันนี้ทำอะไรก็ไม่ได้ วันหน้าไม่มีไฟฟ้าใช้ก็อย่าบ่น ประยุทธ์ ลั่น หนุนพลังงานไฟฟ้าถ่านหินเต็มตัว
นายกรัฐมนตรี ชี้ พลังงานถ่านหินถูกที่สุด และเป็นมาตรการป้องกันความเสี่ยง หากประเทศเพื่อนบ้านลดการส่งออกพลังงาน29 พ.ค. 2558 เมื่อวานนี้ พล.อ.ประยุทธ์ จันทร์โอชา นายกรัฐมนตรี กล่าวกรณีการผลิตพลังงานไฟฟ้าจากถ่านหินว่า ต้องใช้ถ่านหินเพราะเป็นต้นทุนที่ถูกที่สุด และเป็นพลังงานต่อเนื่องมีใช้อีกเป็นล้านปี แต่เราต้องหาเทคโนโลยีมาให้ได้ ไม่สร้างผลกระทบต่อสิ่งแวดล้อม ซึ่งดูการผลิตพลังงานไฟฟ้าถ่านหินที่ประเทศลาวที่เพิ่งเปิด และไทยต้องรับซื้อพลังงานไฟฟ้าจากลาว ซึ่งเป็นข้อเสียถ้าไม่ส่งไฟฟ้าก็ไม่รู้จะเอาที่ไหนมาใช้ส่วนพลังงานลมบ้านเราไม่มีมากเพียงพอที่จะผลิตกระแสไฟฟ้า ขณะที่พลังงานแสงอาทิตย์ก็ไม่มีแดดทั้งปี รวมถึงแบตเตอรี่ก็ไม่เพียงพอ ไม่สามารถสร้างขึ้นเองได้ เพราะมีต้นทุนสูง คนจนไม่สามารถทำได้ หากจะนำเข้าระบบก็จะต้องทำสายส่งเพิ่มขึ้น ก็ไม่สามารถทำได้วันนี้ก็ทำอะไรไม่ได้ วันหน้าไม่มีไฟฟ้าใช้ก็อย่าบ่น และถ้าค่าไฟขึ้นราคาก็อย่าบ่น ผมขอประกาศไว้วันนี้เลย ถ้าทำอะไรไม่ได้ก็อย่าบ่น ถ้าน้ำมันขึ้นไปอีกทีแค่นี้ก็ตายแล้ว ค่าไฟฟ้าก็ต้องขึ้นอีก โดนทุกเรื่อง จึงต้องมีมาตรการลดความเสี่ยง ถ้าวันนี้ทะเลาะกัน วันหน้าจะมีใครส่งมาให้เราไหม วันนี้ถ้าเขาปิดท่อก็เดือดร้อนกันหมด และปีหน้าก็จะยิ่งกว่าเดิมเพราะเขาจะลดการส่งแก็ส เข้ามาเพราะเขาก็จะไปพัฒนาประเทศของเขาจากที่ส่ง 50 ก็เหลือ 20 พล.อ.ประยุทธ์ กล่าว
นายกรัฐมนตรี ชี้ พลังงานถ่านหินถูกที่สุด และเป็นมาตรการป้องกันความเสี่ยง หากประเทศเพื่อนบ้านลดการส่งออกพลังงาน 29 พ.ค.
ประยุทธ์ จันทร์โอชา,พลังงานถ่านหิน,ไฟฟ้า